เฟซบุ๊กถูกเพ่งเล็ง เจอเหล่เป็นแหล่งขายของก๊อป
ผู้สื่อข่าวรายงานจากกระทรวงพาณิชย์ว่า นายทศพล ทังสุบุตร อธิบดีกรมทรัพย์สินทางปัญญา ได้มอบหมายให้เจ้าหน้าที่กรมฯ ร่วมมือกับเจ้าของลิขสิทธิ์และกองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ ตรวจสอบสินค้าละเมิดทรัพย์สินทางปัญญาในแหล่งช็อปปิ้งสำคัญและแหล่งท่องเที่ยวทั่วประเทศอย่างเข้มงวด เพื่อป้องกันการลักลอบจำหน่ายรวมถึงตรวจสอบการจำหน่ายสินค้าละเมิดทางออนไลน์ด้วย,ทั้งนี้ จากการตรวจสอบ ย่านการค้าบางแห่งไม่พบสินค้าละเมิดแล้ว แต่บางแห่งยังมีการขายอยู่ แต่ปริมาณการขายสินค้าละเมิดลดลงมากเมื่อเทียบกับในอดีต โดยสินค้าส่วนใหญ่เป็นการละเมิดเครื่องหมายการค้าสินค้าแบรนด์เนมดังๆ จากต่างประเทศ เช่น ชาแนล, ปาเต๊กฟิลิปส์, โรเล็กซ์,หลุยส์วิตตอง, เฟนดิ, จีวองชี่, เบอร์เบอร์รี่, อาดิดาส, ฟิลล่า, พูม่า, พราด้า เป็นต้น สำหรับการจับกุมผู้ค้าสินค้าละเมิดนั้น มีทั้งผู้ค้าที่วางขายหน้าร้าน และผู้ค้าออนไลน์ โดยเฉพาะทางเฟซบุ๊ก ยึดของกลางได้ทั้งสิ้น 2,659 ชิ้น ถือว่าปริมาณมากสุดเมื่อเทียบกับแหล่งอื่นๆ,ทั้งนี้ แม้ไทยได้รับการยกระดับการคุ้มครองทรัพย์สินทางปัญญาจากสหรัฐฯดีขึ้น จากบัญชีประเทศที่ถูกจับตามองเป็นพิเศษ (พีดับบลิวแอล) มาอยู่ในบัญชีประเทศที่ถูกจับตามอง (ดับบลิวแอล) แต่ก็จะป้องกัน ปราบปรามต่อไป.
 อธิบดีกรมทรัพย์สินทางปัญญา มอบหมายให้เจ้าหน้าที่กรมฯ ร่วมมือกับเจ้าของลิขสิทธิ์และกองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ ตรวจสอบสินค้าละเมิดทรัพย์สินทางปัญญาใน
เฟซบุ๊ก,กรมทรัพย์สินทางปัญญา,ของก๊อป,สินค้าละเมิดลิขสิทธิ์,ขายสินค้าออนไลน์